ᱯᱟᱴᱤᱭᱟᱞᱟ ᱦᱚᱱᱚᱛ

ᱯᱟᱴᱤᱭᱟᱞᱟ ᱦᱚᱱᱚᱛ ᱫᱚ ᱠᱚᱧᱮᱼᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱵᱟᱨᱜᱮᱞᱵᱟᱨ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫ ᱠᱟᱱᱟ ᱾ 
ᱯᱟᱴᱤᱭᱟᱞᱟ ᱦᱚᱱᱚᱛ ᱫᱚ ᱒᱙ ᱔᱙’ ᱟᱨ ᱓᱐ ᱔᱗’ ᱠᱚᱧᱮ ᱞᱟᱴᱤᱴᱭᱩᱰ, ᱗᱕ ᱕᱘’ ᱟᱨ ᱗᱖ ᱕᱔' ᱥᱟᱢᱟᱝ ᱞᱚᱝᱜᱤᱴᱭᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱫᱚ ᱮᱛᱚᱢᱼᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱯᱷᱟᱛᱮᱦᱜᱚᱲ ᱥᱟᱦᱤᱵᱽ, ᱨᱩᱯᱱᱚᱜᱚᱨ ᱟᱨ ᱠᱚᱧᱮ ᱨᱮ ᱢᱚᱦᱟᱞᱤ, ᱯᱟᱪᱮ ᱨᱮ ᱯᱷᱟᱛᱮᱦᱜᱚᱲ ᱥᱟᱦᱤᱵᱽ ᱟᱨ ᱥᱚᱝᱨᱩᱨ ᱦᱚᱱᱚᱛ, ᱠᱚᱧᱮ ᱨᱮ ᱟᱢᱵᱟᱞᱟ, ᱯᱟᱸᱪᱠᱩᱞᱟ ᱦᱚᱱᱚᱛ, ᱦᱚᱨᱤᱭᱟᱬᱟ ᱟᱨ ᱥᱟᱢᱟᱝ ᱨᱮ ᱯᱩᱲᱥᱤ ᱯᱚᱱᱚᱛ ᱦᱚᱨᱤᱭᱟᱬᱟ ᱨᱮᱱᱟᱜ ᱠᱩᱨᱩᱠᱷᱮᱛᱨᱟ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱦᱚᱨᱤᱭᱟᱬᱟ ᱨᱮᱱᱟᱜ ᱠᱮᱛᱷᱚᱞ ᱦᱚᱱᱚᱛ ᱛᱮ ᱮᱛᱮᱫ ᱟᱠᱟᱱᱟ ᱾

ᱵᱟᱵᱟ ᱚᱞᱟ ᱥᱤᱝ ᱫᱚ (᱑᱖᱙᱑ᱼ᱑᱗᱖᱕), ᱯᱚᱧᱡᱟᱵᱽ ᱨᱮᱱᱟᱜ ᱵᱚᱴᱷᱤᱱᱰᱟ ᱦᱚᱱᱚᱛ ᱨᱮᱱᱟᱜ ᱨᱟᱢᱯᱩᱨᱟ ᱯᱷᱩᱞ ᱟᱹᱛᱩ ᱨᱤᱱᱤᱡ ᱢᱤᱫ ᱥᱤᱠᱷ ᱥᱚᱨᱫᱟᱨ, ᱟᱡᱤᱡ ᱡᱩᱣᱟᱹᱱ ᱵᱤᱨ ᱥᱤᱯᱟᱹᱦᱤ ᱥᱟᱶ ᱵᱚᱨᱱᱟᱞᱟ ᱠᱤᱱ ᱥᱮᱱ ᱮᱱᱟ ᱚᱠᱟ ᱫᱚ ᱑᱗᱖᱓ ᱥᱟᱞ ᱨᱮ ᱵᱟᱵᱟ ᱟᱞᱟ ᱥᱤᱝ ᱫᱚ ᱟᱡᱟᱜ ᱱᱟᱣᱟ ᱯᱚᱱᱚᱛ ᱮ ᱛᱷᱟᱯᱚᱱ ᱠᱮᱫᱼᱟ ᱾ ᱛᱟᱭᱚᱢ ᱛᱮ ᱵᱟᱵᱟ ᱟᱞᱟ ᱥᱤᱝ ᱫᱚ ᱞᱮᱦᱟᱞ ᱨᱮᱱᱟᱜ ᱢᱤᱫ ᱦᱩᱰᱤᱧ ᱟᱹᱛᱩ ᱥᱮᱱ ᱮᱱᱟ ᱚᱠᱟ ᱩᱱᱤᱫᱚ ᱟᱹᱛᱩ ᱨᱮ ᱢᱤᱫ ᱱᱟᱣᱟ ᱥᱚᱦᱚᱨ ᱮ ᱵᱮᱱᱟᱣ ᱠᱮᱜᱼᱟ, ᱚᱠᱚᱭᱟᱜ ᱧᱩᱛᱩᱢ ᱯᱟᱴᱤᱭᱟᱞᱟ ᱫᱚᱦᱚ ᱠᱮᱫᱼᱟ ᱾ ᱡᱟᱦᱟᱸ ᱫᱚ ᱥᱚᱨᱦᱤᱱᱫᱽ ᱨᱮᱱᱟᱜ ᱮᱛᱚᱢ ᱨᱮ ᱯᱷᱩᱞᱠᱤᱭᱚᱱ ᱨᱟᱡᱽᱵᱚᱝᱥᱚ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱯᱟᱴᱤᱭᱟᱞᱟ ᱦᱚᱱᱚᱛ ᱨᱮ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱨᱮ  ᱩᱱᱤᱫᱚ ᱟᱡᱟᱜ ᱴᱚᱴᱷᱟ ᱨᱮ ᱟᱹᱰᱤ ᱜᱟᱱ ᱟᱹᱛᱩ ᱛᱷᱟᱯᱚᱱ ᱠᱮᱫᱼᱟ, ᱟᱨ ᱥᱤᱠᱷ ᱫᱷᱚᱨᱚᱢ ᱥᱟᱞᱟᱜ ᱢᱮᱥᱟ ᱮᱱᱟ ᱟᱹᱰᱤ ᱜᱟᱱ ᱱᱟᱜᱟᱢᱤᱭᱟᱹ ᱜᱩᱨᱩᱫᱣᱟᱨᱟᱜ ᱟᱨᱦᱚᱸ ᱵᱮᱱᱟᱣ ᱠᱮᱫᱼᱟ ᱾

ᱚᱛᱱᱚᱜ
ᱱᱚᱣᱟ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱦᱩᱰᱤᱧ ᱵᱩᱨᱩ ᱨᱮᱸᱠ ᱢᱮᱱᱟᱜᱼᱟ ᱱᱚᱣᱟ ᱥᱤᱵᱷᱟᱞᱤᱠ ᱵᱩᱨᱩ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱰᱤᱵᱤᱡᱚᱱ
ᱦᱚᱱᱚᱛ ᱫᱚ ᱯᱮᱭᱟ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱦᱟᱴᱤᱧ ᱟᱠᱟᱱᱟ : ᱯᱟᱴᱤᱭᱟᱞᱟ, ᱨᱟᱡᱽᱯᱩᱨᱟ ᱟᱨ ᱱᱟᱵᱷᱟ, ᱱᱚᱣᱟ ᱢᱟᱲᱟᱝ ᱢᱚᱬᱮ ᱨᱟᱦᱥᱤᱞ ᱨᱮ ᱦᱟᱴᱤᱧ ᱟᱠᱟᱱᱟ : ᱯᱟᱴᱤᱭᱟᱞᱟ, ᱨᱟᱡᱽᱯᱩᱨᱟ, ᱱᱟᱵᱷᱟ, ᱥᱚᱢᱟᱱᱟ, ᱯᱚᱴᱨᱟᱱ ᱾ ᱱᱚᱸᱰᱮ ᱤᱨᱟᱹᱞ ᱵᱚᱱᱚᱛ ᱢᱮᱱᱟᱜᱼᱟ : ᱯᱟᱴᱤᱭᱟᱞᱟ, ᱨᱟᱡᱽᱯᱩᱨᱟ, ᱱᱟᱵᱷᱟ ᱟᱮ ᱥᱚᱢᱟᱱᱟ ᱥᱮᱞᱮᱫ ᱢᱮᱱᱟᱜᱼᱟ ᱾

ᱱᱚᱣᱟ ᱦᱚᱱᱚᱛ ᱨᱮ ᱟᱨᱮ ᱜᱚᱴᱟᱝ ᱯᱚᱧᱡᱟᱵᱽ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ : ᱯᱟᱴᱤᱭᱟᱞᱟ ᱥᱚᱦᱨᱤ, ᱯᱟᱴᱤᱭᱟᱞᱟ ᱫᱮᱦᱟᱛ, ᱨᱟᱡᱽᱯᱩᱨᱟ, ᱱᱟᱵᱷᱟ, ᱥᱚᱢᱟᱱᱟ, ᱜᱷᱟᱱᱳᱨ, ᱥᱚᱛᱨᱟᱱᱟ, ᱥᱟᱱᱳᱨ ᱟᱨ ᱯᱟᱴᱨᱟᱱ ᱾ ᱱᱚᱣᱟ ᱡᱚᱛᱚ ᱯᱟᱴᱤᱭᱟᱞᱟ ᱫᱤᱥᱚᱢ ᱫᱚᱨᱵᱟᱨ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱟᱴᱤᱭᱟᱞᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱘,᱙᱕,᱖᱘᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱞᱚᱵᱷᱮᱱᱤᱭᱟ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱢᱤᱥᱤᱥᱤᱯᱤ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱒᱔᱘ ᱟᱱᱟᱜ (ᱠᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱕᱙᱖ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱕᱔᱐/ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱫᱚ ᱑᱙.᱔% ᱛᱟᱦᱮᱸ ᱠᱟᱱᱟ ᱾ ᱯᱟᱴᱤᱭᱟᱞᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱘᱘ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱖.᱓% ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱯᱟᱧᱡᱟᱵᱽ, ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ ᱠᱚ
*
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ